Document ID: /roh_data/filtered/fineweb-2-filterrobots_roh.jsonl.gz/31882

En l’Engiadin'Ota ed en Val Müstair è il privel d'incendis anc considerabel. Perquai laschan las vischnancas vinavant far fieu, igl è dentant da dar grond quità. En il rest dal chantun è il privel memia grond. Damai han las vischnancas decidì in scumond absolut.
Singulas excepziuns
En quatter vischnancas datti anc singulas fuainas nua ch'igl è lubì da far fieu. Quai ad Andeer, Sursaissa Mundaun, Tumein e Samignun. Tar tge fuainas ch'igl è anc lubì da far fieu, stat scrit en il fegl uffizial u tar la vischnanca. Era tar questas fuainas vala dentant da dar grond adatg.
RR novitads 17:00